Diari Oficial de la Generalitat Valenciana


Sumari del DOGV 7807, del 16-06-2016 (2016/4561)

RESOLUCIÓ de 15 de juny de 2016, del director general de Política Educativa, per la qual s'aprova el calendari previst en l'Ordre 25/2016, de 13 de juny, de la Conselleria d'Educació, Investigació, Cultura i Esport, per a la realització del procés de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i educació especial de la Comunitat Valenciana per al curs 2016-17.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7807

Data del DOGV
:   16-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4561


Data del document
:   15-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 15 de juny de 2016, del director general de Política Educativa, per la qual s'aprova el calendari previst en l'Ordre 25/2016, de 13 de juny, de la Conselleria d'Educació, Investigació, Cultura i Esport, per a la realització del procés de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i educació especial de la Comunitat Valenciana per al curs 2016-17. [2016/4561]  
  
  
L'Ordre 25/2016, de 13 de juny, de la Conselleria d'Educació, Investigació, Cultura i Esport, regula les condicions i el procediment de sol·licitud i d'autorització d'un pla específic d'organització de la jornada escolar en els centres sostinguts amb fons públics de segon cicle d'Educació Infantil, Educació Primària i educació especial de la Comunitat Valenciana.  
En la seua disposició transitòria única, relativa a les sol·licituds d'autorització del pla específic del curs 2016-2017, s'estableix que la direcció general competent en matèria d'innovació remetrà als centres el calendari per a la realització del procés per a aquest curs 2016-17.  
  
Per tot això, en exercici de les facultats delegades segons s'estableix en la disposició final primera de l'Ordre 25/2016, de 13 de juny, de la Conselleria d'Educació, Investigació, Cultura i Esport, resolc:  
  
Primer  
Aprovar el calendari per a la realització del procés per al curs 2016-17, que s'incorpora com a annex a aquesta resolució.  
  
Segon   
Publicar aquesta resolució i el calendari del procés en la pàgina web de la Conselleria d'Educació, Investigació, Cultura i Esport:  
http://www.ceice.gva.es/va/web/innovacion-educacion/otras-convocatorias  
Aquesta publicació substituirà la notificació de conformitat amb el que preveu la normativa vigent en matèria de procediment administratiu. També es publicarà en el Diari Oficial de la Comunitat Valenciana.  
  
  
Tercer  
Remetre el calendari d'aquest procés a tots els centres sostinguts amb fons públics de segon cicle d'Educació Infantil, Educació Primària i educació especial de la Comunitat Valenciana a través del correu electrònic del centre que consta en la Conselleria d'Educació, Investigació, Cultura i Esport.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos a comptar de l'endemà de ser publicada, d'acord amb el que estableixen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant de la Conselleria d'Educació, Investigació, Cultura i Esport en el termini d'un mes computat en els mateixos termes, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això sense perjudici que els interessats puguen presentar qualsevol altre recurs que estimen pertinent.  
  
  
València, 15 de juny de 2016.- El director general de Política Educativa: Jaume Fullana Mestre.  
  
  
  
ANNEX  
Calendari del procés per al curs 2016-17  
  
Fins a l'1 de juliol: remissió de la sol·licitud (annex I) per part dels centres, amb tota la documentació requerida, a la Direcció Territorial corresponent, en paper i per via telemàtica:  
Alacant: inspeduc\_rvp@ysk.ak  
València: projectes\_kag@zvr.bk  
Castelló: nefywtlsv-nop@yks.zto.mt  
  
Fins al 15 de juliol: remissió als centres dels informes de la Direcció General de Política Educativa, per a procedir, si s'escau, a la consulta a les famílies.  
  
8 de setembre: publicació del cens provisional i informació a les famílies (annex VIII). De manera extraordinària, en aquelles poblacions que tinguen festiu, la publicació del cens provisional i la informació a les famílies es farà el primer dia de classe.  
  
Publicació del cens definitiu: 48 hores després de la publicació del cens provisional.  
  
15 de setembre: consulta a les famílies (annexos IX i X).  
  
16 de setembre: remissió dels resultats de l'escrutini de la consulta a les famílies sobre l'adopció del pla específic d'organització de la jornada escolar a la Direcció General de Política Educativa (annex X).  
  
  
Abans del 23 de setembre: la Direcció General de Política Educativa, remetrà, si s'escau, l'autorització als centres.